Държавен вестник, бр. 100, 2009 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  100
ституции и организации. Управителният съвет 
определя функциите, задачите и дейността на 
служителите в секретариата. 
Чл. 38. (1) Работното време на агенцията е 
8 часа дневно и 40 часа седмично при 5-дневна 
работна седмица.
(2) Работното време на централната и спе­
циализираната администрация на агенцията е 
от 9,00 до 17,30 ч. с почивка 30 минути между 
12,00 и 14,00 ч. при спазване правилата на 
чл. 10 от Наредбата за административното 
обслужване, приета с Постановление № 246 на 
Министерския съвет от 2006 г. (обн., ДВ, бр. 78 
от 2006 г.; изм. и доп., бр. 47 и 64 от 2008 г.). 
Чл. 39. (1) Служителите в агенцията могат 
да бъдат награждавани с отличия и награди за 
образцово изпълнение на задълженията си с 
решение на управителния съвет.
(2) Наградите са парични или предметни. 
Средствата за награди се изплащат от бюджета 
на агенцията. Стойността на паричната или 
предметната награда не може да надвишава 
размера на основната заплата на служителя.
Чл. 40. На служителите на агенцията ежегод­
но се изплащат суми за облекло при условия, 
по ред и в размер, определени от управителния 
съвет, в съответствие с нормативната уредба.
Чл. 41. Служителите в агенцията удостоверя­
ват самоличността и длъжността си със служебни 
карти. Формата и видът на служебните карти 
се определят с решение на управителния съвет.
Чл. 42. (1) Директорът на дирекция „Анализ 
на риска и оперативен контрол“: 
1. възлага извършването на планови и 
извънредни външни и вътрешни проверки за 
сигурността на информацията при данни за 
нередности и нарушения, за предварителен 
контрол, мониторинг, оценка и финансов кон­
трол върху оперативната дейност на агенцията;
2. разработва и предлага на управителния 
съвет за утвърждаване годишен план за про­
верки за оперативен контрол;
3. може да възлага служебно на Централния 
институт на пътните технологии, национални 
и европейски норми и стандарти за сметка на 
бюджета на агенцията експертизи във връзка 
с планови и извънредни проверки, извършвани 
от дирекцията;
4. представя на управителния съвет месечни 
отчети за дейността на дирекцията;
5. представя на управителния съвет доклади 
от проверки, изпълнявани от дирекцията, в 
които се посочват констатираните несъответ­
ствия и нередности, включително в случаите, 
в които може да се предполага, че са налице 
нередности;
6. предлага на управителния съвет дисципли­
нарни мерки спрямо служители на агенцията;
7. предлага на управителния съвет проекти 
на решения във връзка с издаване на препо­
ръки за добро изпълнение на изпълнители на 
обществени поръчки, възложени от агенцията;
(2) Управителният съвет може със свое 
решение да определи и други служители на 
дирекция „Анализ на риска и оперативен кон­
трол“, които да възлагат проверки.
Чл. 43. (1) При извършването на проверки 
служителите в дирекция „Анализ на риска и 
оперативен контрол“ съставят констативни 
протоколи, към които прилагат събраните до­
казателства, и разработват и представят писмен 
доклад с мотивирано заключение до възложите­
ля на проверката, който изразява становище по 
доклада и го изпраща на директора на дирекция 
„Анализ на риска и оперативен контрол“.
(2) Съобразно констатираните несъответ­
ствия, нередности и нарушения в докладите 
по ал. 1 се предлага:
1. временно преустановяване работата на 
обект, ако е констатирано лошо изпълнение, 
влагане на некачествени материали и неспазване 
на проекта и техническите норми;
2. неприемане на извършената работа от 
изпълнителя на обществена поръчка;
3. оценка на уменията, ефективността и 
надеждността на лицата, които изпълняват 
обществени поръчки по договори с агенцията;
4. неиздаване на препоръка за добро из­
пълнение;
5. предлагане налагането на санкционни 
мерки на изпълнители съгласно условията на 
договорите;
6. прекратяване на договори с изпълнители; 
7. установяване ненадежност на изпълнител 
на обществена поръчка, възложена от агенцията, 
включително в случаите на:
а) разваляне на договора за обществена 
поръчка поради съществено неизпълнение, за 
което изпълнителят отговаря, включително в 
случаите на липса на капацитет за изпълнение 
на договорни задължения и нарушения на из­
искванията за избягване конфликт на интереси;
б) установени от компетентните органи 
измама, съществени нередности и несъответ­
ствие, с които изпълнителят на обществената 
поръчка е засегнал интересите на Европейските 
общности и на българската държава;
в) влязло в сила осъдително съдебно решение 
по съставен акт за начет на изпълнителя на 
обществена поръчка, съставен от Агенцията за 
държавната финансова инспекция на основание 
на Закона за държавната финансова инспекция;
8. образуване на производство по установя­
ване дисциплинарно нарушение на служители 
на агенцията и налагане на дисциплинарни 
наказания;
9. сигнализиране на правоохранителните 
органи;
10. други подходящи мерки за управление 
на риска.
Чл. 44. При изпълнение на трудовите си 
задължения служителите в дирекция „Анализ 
на риска и оперативен контрол“ имат следните 
права: